

**REPUBLIKA E SHQIPËRISË**

**BASHKIA KAMËZ**

**PROCESVERBAL**

**DËGJESË PUBLIKE PËR KARTËN E STUDENTIT**

I mbajtur më 09.01.2024, në orën 16:30 , në dëgjesën me, prinder dhe student të Kamzës, në lidhje me miratimin e kartës së studentit .

Takimi u zhvillua në sallën e shkollës “Demokracia”.

**Të pranishëm në takim ishin:**

* Kryetari i Bashkisë Kamëz, z. Rakip Suli;
* Kryetarja e Kuvendit të Shqipërisë, znj. Lindita Nikolli;
* Ministja e Arsimit dhe Sportit, znj.Ogerta Manastirliu;
* Anëtarë të Këshillit Bashkiak;
* Student dhe prindër të Bashkisë Kamëz;
* Ndërlidhësit me komunitetin;

Takimin e hapi Administratorja e Lagjes Administrative Nr.2, znj.Blerta Matrraku, e cila falënderoi të pranishmit: Kryetaren e Kuvendit, znj. Lindita Nikolla; Ministren e Arsimit dhe Sportit, znj. Ogerta Manastirliu; Kryetarin e Bashkisë Kamëz, z. Rakip Suli; si dhe Rektorin e Universitetit Bujqësor të Tiranës, z. Fatbardh Sallaku. Ajo gjithashtu përshëndeti të gjithë pjesëmarrësit dhe studentët e pranishëm në sallë.

Më pas, fjalën e mori Kryetari i Bashkisë Kamëz, z. Rakip Suli, i cili, pasi falënderoi të pranishmit, theksoi:

“Qëllimi i këtij takimi është disktimi mbi miratimin e Kartës së Studentit. Duke iu referuar të rinjve, sot Bashkia Kamëz renditet e treta pas Tiranës dhe Durrësit për nga numri i nxënësve, me rreth 20 mijë nxënës nga klasa e parë deri në të dymbëdhjetën.

Për nxënësit ekselentë nga klasa e gjashtë në të nëntën, japim 270 dollarë në vit, ndërsa për ata nga klasa e dhjetë në të dymbëdhjetën japim 450 dollarë në vit. Nuk duhet lënë pa përmendur edhe Klubin e Librit, pjesë e të cilit janë bërë shumë të rinj e të reja.

Ne kemi një Këshill Rinor që bashkëpunon me Kryetarin për miratimin e buxhetit, me qëllim orientimin dhe mbështetjen e të rinjve. Deri tani janë investuar në 39 objekte arsimore. Me bindje them që Kamza ka infrastrukturen më të bukura arsimore me standarde europiane, sepse për ne investimi në të ardhmen e fëmijëve është thelbësor.”

Në vijim, fjalën e mori Ministrja e Arsimit dhe Sportit, znj. Ogerta Manastirliu, e cila falënderoi të pranishmit dhe u shpreh:

“Është kënaqësi të jem sot këtu, në një nga shkollat më të reja të Kamzës. Bashkia Kamëz është një model suksesi për investimin tek fëmijët dhe të rinjtë pra, investim në të ardhmen. Ajo që tha z. Suli më bëri të reflektoj se sa shumë mund të arrihet në një kohë të shkurtër, kur ka vullnet dhe pasion.

Investimet e kryera nga Bashkia Kamëz, me mbështetjen e qeverisë, janë të jashtëzakonshme. Kartën e Studentit është një hap tjetër i rëndësishëm për të rinjtë, të cilët do të përfitojnë nga shumë lehtësira, përfshirë transportin publik falas.”

Më pas, fjala iu dha Kryetares së Kuvendit, znj. Lindita Nikolla, e cila falënderoi pjesëmarrësit dhe në veçanti Kryetarin e Bashkisë Kamëz, z. Rakip Suli, për punën e tij: “Është kënaqësi të jesh në këtë sallë, për faktin se falë z. Suli dhe skuadrës së tij, në çdo kopsht, çerdhe apo shkollë në Kamëz, ndihesh mirë. Sepse ata nuk kanë vënë vetëm mendjen, por edhe zemrën për të dhënë më të mirën për fëmijët dhe të rinjtë e Kamzës.”

**Përfitimet nga Karta e Studentit:**

* Bashkia Kamëz miraton listën e shërbimeve që ofrohen falas apo me çmime të reduktuara, nga përdorimi i kartës së studentit, sipas aneksit 1, bashkëlidhur dhe pjesë përbërëse e këtij projekt-vendimi.
* Përfitues te këtyre shërbimeve,janë studentet që ndjekin studimet në instincionet e arsimit të lartë, të cilët janë pajisur me kartën e studentit.
* Bashkia Kamëz nëpermjet strukturave përkatëse të ndjek të gjitha hapat dhe procedurat për hartimin dhe nënshkrimin e marrëveshjese me palet e treta që do të ofrojnë shërbimet falas.
* Kompesimin e biletës së pajtimit mujor, të përgjithshëm ( Abonesë së Studentit), për studentët e pajisur me kartë studenti për të gjitha linjat, në Bashkinë Kamëz për periudhat Janar-Dhjetor 2024.
* Numri i aboneve të studentit që do të rimbursohen përcaktohet nga numeri i gjenerimit të kartave të studentit.

Secilit student dhe pjesëmarrës në takim ju dha mundësia dhe koha për të bërë pyetje dhe për të dhënë sugjerime mbi miratimin e Kartës së Studentit.

Në fund të diskutimit Kryetari i Bashkisë Z.Rakip Suli, falenderoi të pranishmit duke thënë se çdo pyetje apo sugjerim i tyre do të merret parasysh.

Bashkangjitur fotot:



